stanford-oval/wikipedia huggingface dataset:
Bauhaus (yhtye)

| Bauhaus |
| --- | --- |
 Bauhaus Lontoossa pidetyssä konsertissa vuonna 2006.
Tiedot
Toiminnassa:  1978–1983, 1998, 2005–2008, 2019–
Tyylilaji:  post-punk, goottirock
Kotipaikka:   Northampton, Englanti
Laulukieli:  englanti
Jäsenet:  Peter Murphy   Daniel Ash   Kevin Haskins   Chris Barber   David J  
Levy-yhtiö:  Small Wonder Records   Beggars Banquet Records   4AD  
Aiheesta muualla
Kotisivut
Infobox OKNimi-testi OK: 
Bauhaus on vuonna 1978 Northamptonissa perustettu englantilainen rock-yhtye. Yhtye otti nimensä saksalaiselta Bauhaus-taidekoululta ja käytti alun perin nimeä Bauhaus 1919 mutta luopui hyvin pian vuosiluvusta. Bauhaus yhdisteli musiikissaan useita vaikutteita (muun muassa punkista ja glam rockista) luoden samalla omanlaistaan synkkää mutta energistä post-punkia. Yhtye hajosi vuonna 1983 julkaistuaan neljä täyspitkää studioalbumia mutta palasi esiintymislavoille vuonna 1998 menestyksekkäällä paluukiertueella.
Bauhausin vuonna 1979 ilmestynyttä ensisingleä Bela Lugosi's Dead pidetään myös ensimmäisenä goottirock-levynä. Yhtyeen vaikutus goottirockin kehitykseen on ollut merkittävä, ja se on ollut gootti-skenen suosituimpia yhtyeitä.
Jäsenet

Peter Murphy: laulu; (s. 11. heinäkuuta 1957, Northampton)
Daniel Ash: kitara, saksofoni; (s. 31. heinäkuuta 1957, Northampton)
David J: bassokitara; (s. 24. huhtikuuta 1957, Northampton)
Kevin Haskins: rummut; (s. 19. heinäkuuta 1960, Northampton)
Diskografia

In the Flat Field (1980)
Mask (1981)
The Sky's Gone Out (1982)
Press the Eject and Give Me the Tape (1982) Live-taltiointi
Burning from the Inside(1983)
Rest in Peace: The Final Concert (1992) Live-taltiointi
Gotham (1999) Live-taltiointi
Go Away White (2008)
Aiheesta muualla

Viralliset kotisivut (englanniksi)
Bischofshofen

| Bischofshofen |
| --- | --- |

 vaakuna
 Bischofshofen
 Koordinaatit: 47°25′2″N, 13°13′10″E 
Valtio:  Itävalta
Osavaltio:  Salzburg
Piiri:  Sankt Johann im Pongau
Pinta-ala:  
 – Kokonaispinta-ala:  49,61 km²
Korkeus:  547 m
Väkiluku (2019)  (arvio):  10 574
 – Väestötiheys:  213,1 as./km²
Aikavyöhyke:  UTC+1
 – Kesäaika:  UTC+2
 
 www.bischofshofen.at 
Infobox OKVirheellinen NIMI-arvo: 
Bischofshofen idästä päin. Taustalla kuuluisa hyppyrimäki.
Bischofshofen on kaupunki ja talviurheilukeskus Salzachin laaksossa Alpeilla, Itävallan keskiosissa Salzburgin osavaltiossa.
Bischofshofen sijaitsee matalimmillaan 544 ja korkeimmillaan 1 250 metriä merenpinnan tason yläpuolella. Sen pinta-ala on 49,61 neliökilometriä ja asukasluku oli vuoden 2019 arvion mukaan 10 574.
Bischofshofenissa hypätään viimeinen perinteikkään Keski-Euroopan mäkiviikon neljästä osakilpailusta. Lisäksi Bischofchofenissa järjestettiin vuoden 1999 hiihdon MM-kilpailujen suurmäen mäkikilpailut.
Aiheesta muualla

Kuvia tai muita tiedostoja aiheesta Bischofshofen Wikimedia Commonsissa
Kaupungin verkkosivusto
Visit-Salzburg.net: Bischofshofen (englanniksi)
Belneftehim

| Belneftehim Belnaftahim |
| --- | --- |

Yritysmuoto:  valtionkonserni
Perustettu:  1997
Kotipaikka:  Pr. Dzeržinskogo 73, 220116 Minsk,  Valko-Venäjä
Toimiala:  Valko-Venäjän valtion öljy- ja kemianteollisuus
Tuotteet:  raakaöljy, öljynjalostustuotteet, kemianteollisuuden tuotteet, mineraalilannoitteet, kemialliset kuidut ja langat, muovituotteet, renkaat, maalit ja lakat
Omistaja:  Valko-Venäjän valtio
Kotisivu:  www.belneftekhim.by(venäjäksi), www.belneftekhim.by/en/(englanniksi)
Infobox OKVirheellinen NIMI-arvo: 
Belneftehim (ven. Белнефтехим, Белорусский государственный концерн по нефти и химии) eli Belnaftahim (valkoven. Белнафтахім) on huhtikuussa 1997 perustettu Valko-Venäjän öljy- ja kemianteollisuuden valtionkonserni. Konserniyritysten tuotteita viedään yli 90 eri maahan.
Öljy- ja kemianteollisuuden valtionkonserni Belneftehim on Valko-Venäjän ministerineuvoston eli maan hallituksen ohjauksessa muiden keskeisten valtionkonsernien ja Valko-Venäjän rautateiden tapaan. Konsernihallinto sijaitsee Minskissä.
Belneftehim oli vuonna 2013 listattu niiden 80 valtionyrityksen joukkoon, joiden tuli tulouttaa osa voitostaan suoraan Valko-Venäjän valtiolliseen kehitysrahastoon. Konserniin kuuluu useita Valko-Venäjän keskeismpiiä vientiteollisuusyrityksiä ja sen merkitys maan talouselämälle on erittäin keskeinen.
Aiheesta muualla

Kto est kto: Kontsern Belneftehim (Arkistoitu – Internet Archive) (venäjäksi) (bdg.by)
Belneftehim-konerniin liittyviä uutisia (Arkistoitu – Internet Archive) (venäjäksi) (telegraf.by)
Zaderžan zamglavy kontserna "Belneftehim" (10/2013) (venäjäksi) (lenta.ru)
Birgitan yö

Birgitan kulkue vuonna 2008
Birgitan yö on Naantalissa vuodesta 2004 lähtien, heinäkuun puolessavälissä järjestettävä Taiteiden yö -tapahtuma. Se järjestetään vuosittain vanhassakaupungissa ja se kerää tuhansia kävijöitä. Sen ohjelmistoon kuuluu muun muassa kuvataide, musiikki, teatteri, tanssi ja kirjallisuus. Paikalliset liikkeet, galleriat ja museot ovat auki koko illan. Illan viimeinen ohjelmanumero on historiallisten hahmojen, Birgitan kulkue, joka päättyy Naantalin kirkossa pidettävään konserttiin. Tapahtuma on saanut nimensä Pyhästä Birgitasta.
Aiheesta muualla

Birgitan yö 2009 ohjelma  16.7.2009. Naantalin Kulttuuritaloyhdistys ry.[vanhentunut linkki]
Saarenoja, Anna: Birgitan yö kokosi nunnat ja keskiajan kummajaiset Turun Sanomat.  17.7.2009.[vanhentunut linkki]
Hätönen, Paula: Renessanssi otti Pullisesta niskalenkin Turun Sanomat.  13.7.2007.[vanhentunut linkki]
Birgitan yössä kukkii naantalilainen taide Turun Sanomat.  10.7.2007.[vanhentunut linkki]
Naantalissa vietetään Birgitan yötä Turun Sanomat.  14.7.2005.[vanhentunut linkki]
Nummila, Heli: Naantali kutsuu väkeä Birgitan yöhön Turun Sanomat.  14.7.2004.[vanhentunut linkki]
Koivisto, Anna: "Tuolla nuo ukot näyttää kovin janoisilta" Rannikkoseutu.  17.7.2009. Arkistoitu 4.3.2016. Viitattu 31.7.2009.
Leppänen, Raija: Söderlundin vuoro tehdä Birgitta Rannikkoseutu.  13.7.2009. Arkistoitu 4.3.2016. Viitattu 31.7.2009.
Beibit Šymenov

| Beibit Šymenov |
| --- | --- |

Henkilötiedot
Syntynyt: 19. elokuuta 1983 (ikä 41) Šymkent, Kazahstanin SNT, Neuvostoliitto
Kansalaisuus:  Kazakstan
Nyrkkeilijä
Pituus:  188  cm
Paino:  90 kg
Painoluokka:  raskas keskisarja
Kätisyys:  oikeakätinen
Ammattilaistilastot
Ottelut:  19
Voitot:  17
– tyrmäysvoitot:  11
Tappiot:  2
Beibit Ämirhanuly Šymenov (kaz. Бейбіт Әмірханұлы Шүменов, Beıbıt Ämırhanuly Şümenov, ven. Бейбут Амирханович Шуменов; s. 19. elokuuta 1983 Šymkent, Kazahstanin SNT, Neuvostoliitto) on uransa päättänyt kazakstanilainen raskaan keskisarjan nyrkkeilijä ja entinen WBA-liiton mestari.
Amatööriura

Šymenov edusti Kazakstania vuoden 2004 kesäolympialaisissa otellen raskaassa keskisarjassa, mutta hän putosi toisella kierroksella hävittyään İhsan Yıldırım Tarhanille.
Ammattiura

Šymenov siirtyi ammattikehiin vuonna 2007. Vuonna 2008 hän voitti PABA-liiton mestaruuden tyrmäämällä Donnell Wigginsin kaksieräisessä kamppailussa. Vuonna 2009 Šymenov pääsi haastamaan silloisen WBA-liiton mestari Gabriel Campillon, mutta hävisi kaikin tuomariäänin. Vuonna 2010 kaksikko kohtasi uudelleen ja Šymenov voitti ottelun hajaäänituomiolla nousten mestariksi.
Šymenov päätti uransa kesäkuussa 2017 silmävamman vuoksi.
Aiheesta muualla

boxrec.com (Arkistoitu – Internet Archive)
Birgitta College

Birgitta College on yksityinen lukio Vadstenassa Itä-Götanmaan läänissä Ruotsissa. Koulu aloitti toimintansa lukukaudella 2001–02. Koulua johtaa "ad mandatum-gruppen".
Birgitta Collegessa on kolme erikoisohjelmaa:
Informations- och kommunikationsteknik (IKT) (informaatio- ja viestintätekniikka)
Samhällsvetenskapsprogram med ekonomiska inriktning (SPEK) (yhteiskuntatieteitä taloudellisella suuntautumisella)
Program för handelsekonomer (HEKO)
Aiheesta muualla

Koulun kotisivut (Arkistoitu – Internet Archive) (ruotsiksi)
Baseball kesäolympialaisissa 2008

Japani - Hollanti
Vuoden 2008 kesäolympialaisten baseball järjestettiin 13.–23. elokuuta 2008 Pekingissä, Kiinassa. Baseballiin osallistui kahdeksan eri maata. Urheilijoita oli yhteensä 191. Nuorin osanottaja oli Brett Lawrie (18 vuotta ja 208 päivää) ja vanhin Rhéal Cormier (41 vuotta ja 144 päivää). Naiset eivät kilpailleet baseballissa, vaan softballissa. Baseball oli toistaiseksi viimeisen kerran mukana olympiaohjelmassa.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  Etelä-Korea   Ryu Hyun-Jin   Han Ki-Joo   Park Jin-Man   KwonHyuk   Lee Taek-Keun   Lee Dae-Ho   Oh Seung-Hwan   Bong Jung-Keun   Ko Young-Min   Lee Jong-Wook   Jeong Keun-Woo   Kim Min-Jae   Jin Kab-Yong   Lee Jin-Young   Jang Won-Sam   Seung-Jun Song   Kwang-Hyun Kim   Yong-Kyu Lee   Dong-Joo Kim   Kang Min-Ho   Kim Hyun-Soo   Lee Seung-Yeop   Chong Tae-Hyon   Yoon Suk-Min |  Kuuba   Ariel Pestano   Yoandry Urgellés   Alfredo Despaigne   Luis Rodríguez   Alexei Bell   Yadier Pedroso   Jonder Martínez   Adiel Palma   Luis Navas   Giorvis Duvergel   Alexander Mayeta   Eriel Sánchez   Rolando Meriño   Héctor Olivera   Michel Enríquez   Yuliesky Gourriel   Vicyohandry Odelín   Pedro Luis Lazo   Eduardo Paret   Norberto González   Norge Luis Vera   Frederich Cepeda   Elier Sánchez   Miguel La Hera |  Yhdysvallat   Brett Anderson   Blaine Neal   Matt Brown   Nate Schierholtz   Jeremy Cummings   Michael Koplove   Terry Tiffee   Kevin Jepsen   Brian Duensing   Dexter Fowler   Brandon Knight   Mike Hessman   Casey Weathers   Jason Donald   Jayson Nix   Taylor Teagarden   Stephen Strasburg   Jake Arrieta   Lou Marson   Matt LaPorta   Trevor Cahill   Brian Barden   John Gall   Jeff Stevens |
| Manageri: Kim Kyung-Moon   Valmentajat: Cho Kye Hyun   Kim Gwang-Soo   Kim Ki-Tae | Manageri: Antonio Pacheco | Manageri: Davey Johnson   Valmentajat: Marcel Lachemann   Reggie Smith   Rick Eckstein   Dick Cooke   Rolando de Armas |
Lopputulokset

| Sija | Joukkue |
| --- | --- |
1:  Etelä-Korea
2:  Kuuba
3:  Yhdysvallat
4:  Japani
5:  Kiinan Taipei
6:  Kanada
7:  Alankomaat
8:  Kiina
Alkulohko

| joukkue | Ot>  | V | T | H | Juoksut | Avg | KOR | CUB | USA | JPN | CAN | TPE | NED | CHN |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Etelä-Korea | 7 | 7 | 0 | 0 | 41-22 | 1.000 |  | 7-4 | 8-7 | 5-3 | 1-0 | 9-8 | 10-0 | 1-0 |
|  Kuuba  | 7 | 6 | 0 | 1 | 52-23 | .857 |  |  | 5-4 | 4-2 | 7-6 | 1-0 | 14-3 | 17-1 |
|  Yhdysvallat | 7 | 5 | 0 | 2 | 40-22 | .714 |  |  |  | 4-2 | 5-4 | 4-2 | 7-0 | 9-1 |
|  Japani | 7 | 4 | 0 | 3 | 30-14 | .571 |  |  |  |  | 1-0 | 6-1 | 6-0 | 10-0 |
|  Kanada | 7 | 2 | 0 | 5 | 29-20 | .286 |  |  |  |  |  |  | 4-0 | 10-0 |
|  Kiinan Taipei | 7 | 2 | 0 | 5 | 29-33 | .286 |  |  |  |  | 6-5 |  | 5-0 |  |
|  Alankomaat | 7 | 1 | 0 | 6 | 9-50 | .143 |  |  |  |  |  |  |  | 6-4 |
|  Kiina | 7 | 1 | 0 | 6 | 14-60 | .143 |  |  |  |  |  | 8-7 |  |  |
Mitaliottelut

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |   Etelä-Korea | 6 |   |  |  |  |
|  |   Japani | 2 |   |  |  |  |
|  |   |  |   |  |  |  |

|  |   |   |   |   |   Etelä-Korea | 3 |
|  |   |   |   |   |   Kuuba | 2 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Kuuba | 10 |   |  |   Yhdysvallat |  8 |
|  |   Yhdysvallat | 2 |   |  |   Japani |  4 |
Binäärikello

Binäärikello on kello, joka näyttää kellonajan binäärimuodossa. Nykypäivän binäärikellot näyttävät niin tunnit, minuutit kuin sekunnitkin binäärisinä. Vaikka on olemassa analogisiakin lajikkeita, useimmat binäärikellot ovat digitaalisia.
Binäärikoodiset desimaalikellot (BCD)

Nämä kellot käyttävät kuutta LED-saraketta edustaen nollia ja ykkösiä. Kukin pylväs edustaa yhtä desimaalilukua binäärikoodisena desimaalina (BCD). Pohjarivin jokainen sarake edustaa numeroa 1 (tai 2^0), kun taas jokainen rivi yläpuolella edustaa suurempia kahden potensseja 2^3:een (tai 8:aan) asti.
Jotta voidaan lukea jokainen kellonajan yksittäisistä numeroista, käyttäjä lisää kunkin valaistun LEDin arvot, ja sitten lukee niitä vasemmalta oikealle. Ensimmäiset kaksi saraketta edustavat tuntia, seuraavat kaksi edustavat minuuttia ja loput kaksi edustavat sekuntia. Koska valot eivät pala numeron ollessa nolla, kunkin numeron paikat täytyy olla muistissa, jotta kelloa voi käyttää pimeässä.
Binäärikoodiset seksagesimaalikellot

On olemassa myös binäärikelloja, jotka näyttävät aikaa binäärikoodatun seksagesimaalijärjestelmän kera. Sen sijaan, että yksi binääriluku edustaa jokaista perinteisen seksagesimaalisen ajan jokaista numeroa, se edustaa perinteisen seksagesimaalijärjestelmän joka ikistä osaa, jota käytetään enintään kuuden bitin verran neljän sijasta.
24 tunnin binäärikoodatuissa seksagesimaalikelloissa on 11 tai 17 aikaa näyttävää LED-valoa. Viisi LEDia näyttää tunnit, kuusi LEDiä minuutit ja toiset kuusi LEDiä sekunnit. Kuutta sekuntia näyttävää LEDiä ei tarvita 24 tunnin binäärikoodattuun seksagesimaalikelloon, jos siinä on 11 LED-valoa.
| 0 | 1 | 2 | 3 |
| --- | --- | --- | --- |
|  | Tunnit | Minuutit | Sekunnit |
| 32 |  | 1 | 1 |
| 16 | 0 | 0 | 1 |
| 8 | 1 | 0 | 0 |
| 4 | 0 | 1 | 0 |
| 2 | 1 | 0 | 0 |
| 1 | 0 | 1 | 1 |
|  | 10 | 37 | 49 |
Yllä oleva taulukko käyttää kolmea binäärinumerosaraketta, yksi tavanomaisen aikajärjestelmän tunneille, minuuteille ja sekunneille.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Binary clock
BCD-kellossa lisätään jokaiseen LED-sarakkeeseen arvot, jotta voi saada kuusi desimaalinumeroa. Kellossa on kaksi saraketta niin tunneille, minuuteille kuin sekunneillekin.
Molemmissa kelloissa on aika 12:15:45.
Käännös suomeksi
Benjamin Compaoré

| Mitalit | Mitalit | Mitalit |  |
| --- | --- | --- | --- |
|  Benjamin Compaoré |  Benjamin Compaoré |  Benjamin Compaoré |  |
Maa:  Ranska
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Portland 2016 | kolmiloikka |  |
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Kultaa | Zürich 2014 | kolmiloikka |  |
Benjamin Compaoré (s. 5. elokuuta 1987 Bar-le-Duc) on ranskalainen kolmiloikkaaja.
Compaoré oli viides alle 20-vuotiaiden EM-kilpailuissa 2005 tuloksella 15,81 metriä ja voitti kultaa alle 20-vuotiaiden MM-kilpailuissa 2006 tuloksella 16,61 metriä. Seuraavan vuoden Birminghamin sisäratojen EM-kilpailuissa hän karsiutui loppukilpailusta.
Barcelonan EM-kilpailuissa 2010 Compaoré oli viides tuloksella 16,99 metriä ja Daegun MM-kilpailuissa 2011 kahdeksas tuloksella 17,17 metriä. Istanbulin sisäratojen MM-kilpailuissa 2012 hän sijoittui kuudenneksi tuloksella 17,05 metriä. Lontoon olympialaisissa hän oli niin ikään kuudes tuloksella 17,08. Hän karsiutui loppukilpailusta Göteborgin EM-hallikilpailuissa 2013. Zürichin EM-kisoissa 2014 Compaoré voitti kultaa ennätyksellään 17,46. Hän voitti samana vuonna maanosien cupin ennätyksellään 17,48.
Compaoré sijoittui 12:nneksi Pekingin MM-kilpailuissa 2015. Hän sai Portlandin MM-hallikilpailuissa 2016 pronssia tuloksella 17,09. Rio de Janeiron olympialaisissa hän oli kymmenes. Hän karsiutui loppukilpailusta MM-kilpailuissa Lontoossa 2017, Dohassa 2019 ja Eugenessa 2022, vuonna 2021 järjestetyissä Tokion olympialaisissa sekä Münchenin EM-kilpailuissa 2022.
Compaorén ennätys on 17,48 metriä, jonka hän hyppäsi Marrakechissä 14. syyskuuta 2014. Sisäradoilla Compaoré on hypännyt 17,14 metriä Liévinissä 14. helmikuuta 2012. Pituushypyssä hänen ennätyksensä ovat ulkoradalla 802 ja hallissa 783 senttimetriä, jotka hän saavutti Longeville-les-Metzissä 8. toukokuuta 2016 ja Aubièressa 17. helmikuuta 2013.
Bertha

Stephen Melton, Bertha, 2006.
Bertha (539 – noin 612) oli Kentin kuningaskunnan kuningatar. Hän edisti kristinuskon leviämistä anglosaksiseen Englantiin. Katolinen kirkko julisti mahdollisesti hänet pyhimykseksi, joskaan täsmällistä tietoa asiasta ei ole.
Berthan puoliso oli kuningas Ethelbert Kentiläinen. Bertha oli syntyjään frankkilainen prinsessa, kuningas Karibert I:n tytär.
Sierra Leonen media

Radiota kuunteleva mies Kailahunin piirikunnan maaseudulla.
Sierra Leonen mediakenttää hallitsee radio. Lehtien levikkiä hillitsee lukutaidottomuus, kun taas televisio on isolle osalle kansasta kallis. Radiota sen sijaan kuunnellaan laajasti sekä kaupungeissa että maaseudulla, jossa se on suosittua myös siksi, että radio-ohjelmia lähetetään kansankielellä. Merkittävin radio- ja televisioyritys on kansallinen Sierra Leone Broadcasting Corporation.
Perustuslaki takaa lehdistönvapauden, ja maan media on moniäänistä ja itsenäistä. Lehdistönvapaus ei kuitenkaan toteudu aina käytännössä, ja esimerkiksi Länsi-Afrikan ebolaepidemian aikana hallitus pyrki rajoittamaan lehdistön toimintavapautta.
Lehdistö

Sierra Leoneen perustettiin vuonna 1801 Länsi-Afrikan vanhin sanomalehti Sierra Leone Gazette. Vaikka Sierra Leonessa on pitkät sanomalehtiperinteet, lehdet eivät ole kovinkaan suosittuja kansalaisten heikon lukutaidon takia. Sanomalehtien määrä on kuitenkin kasvanut 2000-luvulla: vielä vuonna 2000 oli vain kymmenen sanomalehteä, kun rekisteröityjä lehtiä oli vuonna 2010 jo 58 (joista noin 40:llä oli aktiivista julkaisutoimintaa).
Suurin osa sanomalehdistä on yksityisomistuksessa. Lisäksi pääosa lehdistä on sitoutumattomia ja vain muutama lehti on poliittisesti sitoutunut. Lehdet ovat usein kriittisiä sekä hallitusta että oppositiota kohtaan.
Sierraleonelaisia sanomalehtiä julkaistaan englanniksi, jota valtaosa Sierra Leonen lukutaitoisista ihmisista puhuu. Lukutaitoisten osuuden lisäksi sanomalehtien kieli onkin iso kynnystekijä, sillä vain noin neljännes aikuisista puhuu englantia.
Sanomalehdet jakavat voimakkaasti maan kahtia. Miehistä sanomalehtiä lukee noin 51 prosenttia ja naisista vain 25 prosenttia. Kaupunkilaisista lehtiä lukee 82 prosenttia väestöstä ja maaseudulla vain 18 prosenttia. Kaikkiaan noin 13 prosenttia sierraleonelaisista lukee lehtiä.
Radio

Radio on Sierra Leonen suosituin media ja noin puolet maan asukkaista kuuntelee radiota joka päivä. Maan asukkaista 81 prosentilla on mahdollisuus kuunnella radiota. Lisäksi sen kuuntelussa ei ole sukupuolten välisiä eroja, kuten on kaikissa muissa medioissa. Radio saavuttaa muita medioita paremmin myös maaseudun: 77 prosenttia maaseudun asukkaista pystyy kuuntelemaan radiota, kun televisiota tai DVD:tä pystyy katselemaan vain 31 prosenttia maaseudun asukkaista.
Radio tuli Sierra Leoneen jo varhain, sillä vuonna 1934 perustettu Sierra Leonean Broadcasting Service (SLBS) oli Länsi-Afrikan ensimmäinen englanninkielinen radioasema. Se oli Sierra Leonen ainoa radioasema aina 1990-luvun loppuun asti. SLBS on lähettänyt ohjelmaa myös muilla kielillä vuodesta 1952. Se onkin maaseudulla suosituin media, koska sitä lähetetään kansan kielellä. Kansallinen yleisradioyhtiö Sierra Leone Broadcasting Corporation (SLBC) perustettiin vuonna 2010, kun SLBS yhdistettiin Yhdistyneiden kansakuntien (YK) radioverkon kanssa.
Uusia radioasemia on 2000-luvulla syntynyt useita. Vielä vuonna 2000 asemia oli vain kahdeksan, mutta vuoden 2015 mediatutkimuksen mukaan niitä oli jo noin 90. Monet uusista radioasemista ovat kuitenkin paikallisia. SLBC ja African Young Voice ovat suosituimmat asemat, joita kuunnellaan maanlaajuisesti.
Televisio

45 prosentilla sierraleonelaisista on mahdollisuus katsella televisiota tai DVD-elokuvaa kotonaan tai sen ulkopuolella. Osalla kotitalouksista saattaa olla televisiovastaanotin DVD-levyjen katselua varten, muttei kuitenkaan yhteyttä televisioverkkoon.
Televisiolähetykset alkoivat Sierra Leonessa vuonna 1963, kun valtiollinen SLBC avasi ensimmäisen kanavansa. BBC Media Actionin vuonna 2016 julkaiseman tutkimuksen mukaan Sierra Leonessa oli viisi televisioasemaa. Niistä SLBC, African Young Voice ja Star TV toimivat aktiivisesti. Satelliittitelevision kautta on yhteys ulkomaalaisiin kanaviin, joista katsotaan erityisesti ghanalaisia ja nigerialaisia kanavia.
Sierra Leonen televisioalaa hallitsevat kansallinen SLBS ja kansainvälinen satelliittilähetyksiä tarjoava DStv. BBC Media Actionin mukaan vuonna 2013 vain yhdeksällä prosentilla sierraleonelaisista oli lautasantenni. Suurimmalla osalla väestöstä ei ole varaa satelliittikanaviin.
Internet

Vuonna 2016 Sierra Leonessa oli noin 160 000 Internet-käyttäjää. Tämä tarkoittaa sitä, että noin 2–2,5 prosentilla sierraleonelaisista on Internet. Määrä on moninkertaistunut muutamassa vuodessa, sillä vuonna 2010 Internet-käyttäjiä oli Sierra Leonessa vain noin 33 500, eli alle 0,5 prosenttia maan väestöstä.
Puhelinverkot

BBC Media Actionin vuonna 2016 julkaiseman tutkimuksen mukaan 53 prosenttia sierraleonelaisista omisti matkapuhelimen ja 83 prosentilla väestöstä oli mahdollisuus käyttää matkapuhelinta. Matkapuhelinten määrä on ollut 2010-luvulla selvässä nousussa, sillä maan tilastoviranomaisen mukaan vuonna 2008 matkapuhelimia oli 28 prosentilla väestöstä ja 2013 jo 55 prosentilla. BBC Media Actionin mukaan 52 prosenttia puhelimista oli peruspuhelimia, joilla ei ollut mahdollisuutta päästä Internetiin.
Kiinteän linjan kotipuhelimia oli vain noin 0,3 prosentilla väestöstä. Valtion omistama kiinteän linjan Sierratel on tullut mobiilimarkkinoille, jota se käyttää tarjotakseen langattomia laajakaistapalveluita. Sierratelilla oli lyhyen aikaa 3G-palvelujen monopoli ennen kuin muut operaattorit alkoivat tuoda markkinoille Sierra Leonessa omia palveluitaan, jotka perustuvat HSPA-teknologiaan. Verkko-operaattorit ovat alkaneet 2010-luvun puolivälissä investoimaan LTE-päivityksiin.
Lehdistönvapaus

Sierra Leonen perustuslaki takaa sekä sanan- että lehdistönvapauden, vaikka se ei aina täysin toteudukaan. Toimittajat ilman rajoja -järjestön mukaan Sierra Leonen media on moniäänistä ja itsenäistä, ja esimerkiksi laajalle levinneet yhteisöradiot saavat toimia ilman rajoituksia. Järjestön vuoden 2017 Lehdistönvapaus-indeksissä Sierra Leonen sijoitus oli 85. yhteensä 180 tarkkaillusta maasta. Vuotta aikaisemmin maa oli 83:s.
Ihmisoikeusjärjestö Amnesty Internationalin mukaan vuoden 2014 Länsi-Afrikan ebolaepidemian myötä Sierra Leonen hallinnolle myönnetyt valtaoikeudet ovat heikentäneet ilmaisun- ja kokoontumisvapauden tilaa maassa. Hallinto on pyrkinyt muun muassa sensuroimaan tiedotusvälineitä ja estämään mielenosoitusten järjestämistä.
Toimittajan työ voi olla Sierra Leonessa ajoittain vaarallista. Vuonna 2011 Ibrahim Foday puukotettiin kuoliaaksi, kun hän raportoi kahden Freetownin lähellä sijaitsevan kunnan välistä maakiistaa. Vuonna 2009 mediassa uutisoitiin presidentti Ernest Bai Koromalla olleen avioliiton ulkopuolinen suhde. Uutisointiin osallistunutta freetownlaisen New People -lehden päätoimittajaa Umaru Sitta Turayta puukotettiin, mutta hän selviytyi hyökkäyksestä elossa. Toinen hänen puukottajistaan oli töissä presidentti Koromalle, ja toinen hallituspuolue Tunden kannattaja. Toisen uutisointiin osallistuneen sanomalehden, itsenäisen Awareness Todayn päätoimittaja Sylvia Blyden joutui puolestaan pakenemaan maan alle saatuaan tappouhkauksia. Hän ilmoittautui poliisille sen jälkeen, kun häntä vastaan oli nostettu syyte valheellisten tietojen levittämisestä.
Aiheesta muualla

Kuvia tai muita tiedostoja aiheesta Sierra Leonen media Wikimedia Commonsissa
Sierraleonelainen radiotoimittaja ja -näyttelijä.
Sierraleonelaisen radion uutistenlukija työssään.